Тектоникалык терең жаракалар

Тектоникалык терең жаракалар, линеаменит – тоо тектердин бир бүтүндүүлүгүнүн бузулуу зонасы; ичке (жүздөгөн лгден ондогон кмге чейин) жик түрүндө болуп, тереңдиги боюнча жер кыртышынан өтүп, Жердин мантиясына жетет. Жарака жүздөгөн жана миңдеген кмге созулуп, жүздөгөн млн жылдар бою өнүгөт. Жер кыртышынын түрдүү режиминде өөрчүгөн блокторун бөлүп турат. Көбүнчө мындай жаракалар аркылуу түпкүрдөгү магма продуктулары жана ага байланыштуу кен байлыктар жер үстүнө чыгат.
Категория:Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9